b"\n_START_ARTICLE_\nWilliam Richard Arnold (\xc5\xa1kof)\n_START_SECTION_\n\xc5\xbdivljenjepis\n_START_PARAGRAPH_\nRodil se je v Woosterju (Ohio) Augustinu Adamu in Catherini Mary (rojeni Dalton) Arnold. Potem ko je leta 1902 diplomiral na Kolid\xc5\xbeu svetega Jo\xc5\xbeefa v Rensselaerju (Indiana), je nekaj \xc4\x8dasa delal pri o\xc4\x8detu (ki je bil izdelovalec cigar) in izravnalec \xc5\xbeeleznih palic v \xc5\xbeelezarni v Muncieju._NEWLINE_Nato pa se je odlo\xc4\x8dil, da postane rimskokatoli\xc5\xa1ki duhovnik in vstopil je v semeni\xc5\xa1\xc4\x8de svetega Bernarda v Rochesterju (New York). 13. junija 1908 je prejel duhovni\xc5\xa1ko posve\xc4\x8denje v \xc5\xa1kofiji Fort Wayne. Sprva je bil kurat v Peruju, nato pa je aprila 1913 vstopil v Kaplanski korpus Kopenske vojske ZDA s \xc4\x8dinom prvega poro\xc4\x8dnika. Nato je do leta 1915 slu\xc5\xbeil v Fort Washingtonu (Maryland), nakar pa je bil preme\xc5\xa1\xc4\x8den v Fort Mills (Corregidor, Filipini). Leta 1918 se je vrnil nazaj v ZDA, pri \xc4\x8demer je bil sprva name\xc5\xa1\xc4\x8den v Fortu Winfield Scott (Kalifornija), nato pa je poslal predavatelj na Kaplanski trena\xc5\xbeni \xc5\xa1oli v Camp Taylorju (Louisville, Kentucky)._NEWLINE_Naslednja njegova zadol\xc5\xbeitev je bila v Fort Hancocku, New Jersey (1918\xe2\x80\x931919), kjer je bil maja 1919 povi\xc5\xa1an v stotnika. Nato je postal direktor Kaplanske trena\xc5\xbene \xc5\xa1ole v Fort Leavenworthu v Kansasu (1925\xe2\x80\x931929); v tem \xc4\x8dasu je bil aprila 1927 povi\xc5\xa1an v majorja. V letih 1929\xe2\x80\x931931 je bil ponovno na Filipinih, tokrat v Fort McKinleyju. Njegova naslednja zadol\xc5\xbeitev je bila v Fort Blissu (Teksas), kjer je postal divizijski kaplan 1. konjeni\xc5\xa1ke divizije in nadzirujo\xc4\x8di kaplan za zahodnoteksa\xc5\xa1ko okro\xc5\xbeje Civilnega konzervacijskega korpusa (1931\xe2\x80\x931937). V tem obdobju je bil aprila 1933 povi\xc5\xa1an \xc5\xa1e v podpolkovnika, nato pa se je ponovno vrnil na polo\xc5\xbeaj direktor Kaplanske trena\xc5\xbene \xc5\xa1ole v Fort Leavenworthu, kjer je ostal med junijem in novembrom 1937._NEWLINE_23, decembra 1937 ga je predsednik ZDA Franklin D. Roosevelt imenovan za na\xc4\x8delnika kaplanov Kopenske vojske ZDA s \xc4\x8dinom polkovnika. Postal je prvi rimokatoli\xc4\x8dan na tem polo\xc5\xbeaju. Avgusta 1938 ga je pape\xc5\xbe Pij XI. imenovan za pape\xc5\xa1kega komornika in januarja 1942 ga je pape\xc5\xbe Pij XII. imenovan za pape\xc5\xa1kega hi\xc5\xa1nega prelata. 21. novembra 1941 je bil povi\xc5\xa1an v brigadnega generala in 23. decembra istega leta je bil ponovno imenovan za na\xc4\x8delnika kaplanov. 17. novembra 1944 je bil povi\xc5\xa1an \xc5\xa1e v generalmajorja. Vse do 1. aprila 1945 je slu\xc5\xbeil kot na\xc4\x8delnik kaplanov, ko je bil imenovan za pomo\xc4\x8dnika generalnega in\xc5\xa1pektorja Kopenske vojske ZDA._NEWLINE_5. maja 1945 ga je pape\xc5\xbe Pij XII. imenovan za voja\xc5\xa1ki delegat pri oboro\xc5\xbeenih silah in za naslovnega \xc5\xa1kofa Fokaje. 11. oktobra istega leta je prejel \xc5\xa1kofovsko posve\xc4\x8denje, pri \xc4\x8demer so ga posvetili nad\xc5\xa1kof Francis Spellman (glavni posve\xc4\x8devalec) in \xc5\xa1kofa John F. Noll ter John Francis O'Hara (soposve\xc4\x8devalca); obred je potekal v newyor\xc5\xa1ki katedrali svetega Patrika. V svoji 19-letni karieri je intenzivno potoval po vsem svetu, obiskajo\xc4\x8d ameri\xc5\xa1ke voja\xc5\xa1ke ustanove ter izvajal duhovno oskrbo pripadnikom oboro\xc5\xbeenih sil ter njihovim dru\xc5\xbeinam._NEWLINE_Umrl je 7. januarja 1965 v bolni\xc5\xa1nici svete Klare v New York Cityju v starosti 83 let."